# விக்கிப்பீடியா:ஆலமரத்தடி/தொகுப்பு102

## புதிய நிருவாக அணுக்கங்கள்

வழமையாக நாம் ஒவ்வொரு ஆண்டும் 4 புதிய நிருவாகிகளைத் தேர்ந்தெடுத்து வந்தோம். அக்டோபர் 2013க்குப் பிறகு புதிதாக யாரையும் தேர்வு செய்யாமல் இருக்கிறோம். அடுத்து இதில் கவனம் செலுத்தினால் தமிழ் விக்கிப்பீடியாவின் அடுத்த தலைமுறையை துடிப்புடன் வளர்த்தெடுக்க முடியும். கடந்த முறை நடந்த தேர்தல், பிறகு நிருவாக அணுக்கம் நீக்குதல் தொடர்பான உரையாடல்களை அடுத்து தற்போது உள்ள நடைமுறைகளில் உரிய மாற்றங்களைச் செய்ய வேண்டியுள்ளது. அதற்கான பணிகளை முடுக்குவோம். அதுவரை, புதிதாக நிருவாக அணுக்கம் பெறக்கூடியவர்களை இனங்கண்டு இங்கு பரிந்துரைத்தால் உரியவர்கள் தங்கள் பங்களிப்புகளை இன்னும் சிறப்பாக நல்க முடியும். நன்றி.--இரவி (பேச்சு) 15:57, 19 மார்ச் 2015 (UTC)  
:பரிந்துரைக்கு முன், நிர்வாகி தரத்துக்கான விதிமுறைகளை **மீளாய்வு செய்தல் அவசியம்**. (இதைப் பற்றிய முன்னர் பேசியதாக நினைவு. எங்கு என்று நினைவில் இல்லை) விக்கிப்பீடியா:நிர்வாகி தரத்துக்கான வேண்டுகோள், விக்கிப்பீடியா:நிர்வாகிகள் ஆகியன மேம்படுத்தலுக்கு உள்ளாவது சிறப்பு. கடந்த காலங்களில் புதிதாக நிர்வாகிகளாக்கப்பட்டவர்களில் இன்று எத்தனை பேர் நிர்வாக அணுக்கத்தினை பயன்படுத்துகிறார்கள் என்பதில் கிடைக்கும் பதிலானது (குறைவான நிர்வாகப் பங்களிப்பு) இனி வருங்காலங்களில் நிர்வாக அணுக்கம் பெறப்போகிறவர்கள் மட்டில் கைக்கொள்ள வேண்டிய அணுகுமுறையை மீளாய்வு செய்ய வேண்டியதன் அவசியத்தை வலியுறுத்துகிறது. புதிய நிர்வாக அணுக்கங்கள் வருடா வருடம் வேண்டும் என்பதைவிட, நிர்வாக அணுக்கங்கள் பயன்படுத்துபவர்களுக்கு உடன் கிடைக்க வேண்டும் என்பதே என் நிலைப்பாடு. அதிலும் குறிப்பாக விக்கிப்பீடியாவில் கொள்கையிலில் மிகுந்த தெளிவும், தமிழ் மொழியில் குறிப்பிடத்தக்க அறிவும் வேண்டும். எ.கா: பிரியா என்பதை ப்ரியா என்றும் பெயர் மாற்றலாம் என்று தன்னிலை விளக்கம் கொடுப்பவர்கள் வேண்டாம். ஜிம்மி வேல்ஸ் கூறுவதுபோல் "இது (நிர்வாக அணுக்கம்) ஒரு பெரிய விடயமே அல்ல". ஆகவே, நான் ஒரு நிர்வாகி என்பதற்கான வார்ப்புருவோ, இரு வருடத்தில் எப்போவாவது நிர்வாக அணுக்கத்தைப் பயன்படுத்திவிட்டு, நிர்வாக அணுக்கத்தைத் தக்கவைத்துக் கொள்ளும் தந்திரோபாயமோ இன்றி முனைப்புடன் செயற்பட்டால் நன்று என்பதே என் கருத்து. ஆரம்ப காலங்களில் நிர்வாகிகளாகியோர் விடயத்தில் குறை காண முற்படுவது என் நோக்கமல்ல. கடந்த 2-3 ஆண்டுகளில் நிர்வாக அணுக்கம் பெற்று இன்று அதனை முழுமையாகச் செய்யாதிருப்பவர்கள் நிமித்தமே என் ஆதங்கம். எனவே, சிலவேளை நாம் வலுக்கட்டயமாக நிர்வாகிகளாக்கிவிடுகிறோமோ எனவும் எண்ணத் தோன்றுகிறது. எ.கா: இன்று *இப்பக்கத்தை ரோந்திட்டதாகக் குறி* என்பதை எத்தனை நிர்வாகிகள் செய்கிறோம்? இந்த நிர்வாகிகள் புள்ளிவிபரம் கடந்த 365 நாட்களில் நிர்வாகிகளின் பங்களிப்பைக் (பங்களிப்பின்மையைக்) காட்டுகிறது. புதிய நிர்வாகிகள் தேவை. அதற்கு முன் தேர்ந்தெடுக்க முறையான பொறி முறை அவசியம். --<span>Anton</span><font color="red"><sup>Talk</sup></font> 17:00, 19 மார்ச் 2015 (UTC)
::தற்போதுள்ள உயர்அணுக்கம் (sysop<--system operator=நிருவாக அணுக்கம்?) பெற்றவர்களுக்கு மட்டும் தனி அறிவிப்புப் பகுதி இருப்பின் சிறப்பு. அதில் செய்யவேண்டியன குறித்த பட்டியலை உருவாக்கலாம். அதில் விருப்பமானவற்றை தெரிவு செய்யும் வசதியும், அதனை பிறர் தேர்ந்தெடுக்காமல் இருப்பின், நமது கட்டகம் நன்கு வளரும். குறைவான எண்ணிகையில் இருக்கும் நம் சமூகம் வளர, நமக்குள் இந்த பகிர்வு அவசியம். அப்பொழுதே முழுமையான வளர்ச்சி எப்பொழுதும் இருக்கும். நான், இ்ப்பொழுது பகுப்புகளில், விக்கிதரவினை இணைக்கிறேன்; மேம்படுத்துகிறேன். மேலும், திறநிலை மென்பொருள் குறித்த கட்டுரைகளையும், தாவரவியல் கட்டுரைகளை வளர்க்கத் தேவையான உட்கட்டமைப்புகளையும், நூல்கள் குறித்தவற்றிலும் கவனம் செலுத்துகிறேன். ----≈ <font>**த<font color = "red">♥</font>உழவன்**</font><sup><big><font> **(உரை)** </font></big></sup> 07:24, 14 பெப்ரவரி 2015 (UTC) 04:07, 20 மார்ச் 2015 (UTC)
:::உரையாடலை இங்கு தொடர்வோம். நன்றி.--இரவி (பேச்சு) 08:02, 20 மார்ச் 2015 (UTC)